L'Urbalab acollirà la jornada 'Transparència efectiva. La veu de la ciutadania'
17 gener 2019

## L'Urbalab acollirà la jornada 'Transparència efectiva. La veu de la ciutadania'17 gener 2019Última actualització: 14 juliol 2025

![](../gestion/img/_AO_7265-copia.jpg)  
  

El regidor delegat d'Administració i modernització, Jose Manuel Prieto, ha respost aquest matí a les crítiques abocades per part del Partit Popular sobre la posada en marxa del Comité Municipal de Transparència. Un organisme que tindrà un marcat caràcter ciutadà, ja que estarà format per 6 representants de la ciutadania que seran elegits per les associacions i col·lectius, a més de tècnics municipals i 2 experts amb solvència i trajectòria reconegudes en la matèria i on la part política tindrà el paper d'escolta activa.  
  
**Jose Manuel Prieto** ha recordat que l'actual govern ha desenvolupat una Ordenança de Transparència pròpia que va més enllà del que exigeix ??la Llei i que dins d'aquesta iniciativa, l'únic aspecte que queda per posar en marxa és el mateix Comité municipal de Transparència. "_Hem treballat prop d'un any en desenvolupar aquesta Ordenança perquè hem volgut que contemplés totes les inquietuds dels ciutadans i dels grups polítics representats al consistori". "No entenem les crítiques, ja que el PP ha votat a favor. Ara es despengen amb unes crítiques que demostren o desconeixement o que li tenen pànic als processos de transparència i participació_".  
  
El regidor ha informat que fins al moment han estat dotze les candidatures presentades i que el pròxim 7 de febrer, l'Urbalab acollirà una jornada sobre metodologies i eines basades en l'ús de dades obertes amb l'objectiu de millorar la presa de decisions i afavorir la relació entre administració i ciutadania. Una jornada que, tal com ha explicat l'edil, estarà oberta a col·lectius i persones individuals interessades en la matèria.  
  
"_Igual el PP hauria d'anar a la jornada perquè sembla que no s'assabenten de res. En vista d'això, durant la pròxima Junta de Portaveus, l'equip tècnic del consistori estarà present informar de primera mà de tots els dubtes que puguen tindre perquè el que tenim clar és que ha de ser un procés on tots estiguem. Si el PP vol allargar els terminis, només ha d'agafar el telèfon i cridar a aquest regidor_" va declarar Prieto.  
  
La jornada del pròxim 7 de febrer comptarà amb la participació de Diego Álvarez Sánchez, professor de la Universitat Politècnica de València, director de la Càtedra de tecnologia cívica i empoderament i Membre del Comité Municipal de Transparència de Gandia; i Adrián Vicente Draps, expert en transparència d'associacions i entitats no lucratives (ENL).  
  
El taller va dirigit a ciutadans i ciutadanes, persones interessades a utilitzar les dades obertes i la tecnologia cívica; hackers cívics, responsables d'associacions i col·lectius socials; alcaldes i polítics responsables de govern obert i transparència; professionals públics (informàtics, secretaris, tècnics, administratius, ADLs, gestors de la informació), alumnat universitari (àrees de tecnologies interactives, Open Data, Innovació ...); i en teixit empresarial entre d'altres.  
  
Més informació de la jornada i inscripció: [www.urbalabgandia.com/agenda](http://www.urbalabgandia.com/agenda)  

[Twittear](https://twitter.com/share)